

**KOMUNA E GRAÇANICËS**

Në bazë të nenit 58 paragrafi 1 pika b) të Ligjit nr. 03/L-040 për vetëqeverisjen lokale, nenit 17 të Ligjit nr.03/L-048 për menaxhimin e financave publike dhe përgjegjësitë, me ndryshimet dhe plotësimet, nenit 7 dhe 12 të Rregullores MF - Nr.04/2017 mbi kriteret, standardet dhe procedurat financimit publik të OJQ-ve, kryetarja e Komunës së Graçanicës, më datën 11.06.2025, merr këtë:

**V E N D I M**

për shpalljen e Thirrjes publike për mbështetje financiare publike të projekteve në fushën e zhvillimit ekonomik - mbështetjen e “start-up” ndërmarrjeve dhe ndërmarrjeve të vogla dhe zvogëlimin e papunësisë

**I**

1.Për implementimin e Thirrjes publike do të zbatohen dispozitat e Rregullores MF - Nr. 04/2017 mbi kriteret, standardet dhe procedurat financimit publik të OJQ-ve.

2. Mbështetja publike për projektet/programet e organizatave joqeveritare do të sigurohen nga buxheti i Komunës së Graçanicës - kodi 618, kodi ekonomik Subvencione 21200, në kuadër të programit/nën-programit 16008.

**II**

Mjetet e përmendura në nenin 1 të Vendimit do të shpërndahen në bazë të Thirrjes publike për financimin e projekteve dhe sipas dokumentacionit për zbatimin e thirrjes, e cila është pjesë përbërëse e këtij Vendimi.

**III**

1. Dokumentacioni për zbatimin e thirrjes, sipas nenit II të këtij vendimi, përfshinë:
   1. Teksti i thirrjes publike
   2. Udhëzimet për aplikantët
   3. Formularët e aplikimit
   4. Formularin për vlerësimin e cilësisë së projektit
   5. Formularin për raportimin e zbatimit të projektit
2. Formularët e aplikimit të referuara në paragrafin 1 të këtij neni janë:
   1. Formularin e përshkrimit të programit ose projektit
   2. Formularin e buxhetit të programit ose projektit
   3. Formularin e deklarimit të mungesës së financimit të dyfishtë të aktiviteteve nga një burim tjetër
   4. Deklaratën e partneritetit (nëse zbatohet)
   5. Formularin e deklarimit të programeve dhe projekteve të OJQ-ve të financuara nga burimet publike
   6. Deklaratën për aktivitetet e kontraktorit e përmendur në përshkrimin e aktiviteteve të projektit

që janë të njohur me programin ose projektin

1. Formularët për zbatimin dhe raportimin e projekteve të referuara në paragrafin 1 të këtij neni janë:1. Formulari i kontratës për financimin e programit apo projektit

2. Formulari për përgatitjen e raportit narrativ për projektin apo programin

3. Formulari për përgatitjen e raportit financiar të programit apo projektit

**IV**

Thirrja publike dhe dokumentacioni për zbatimin e thirrjes do të publikohen në mënyrë të plotë në faqen e internetit të Komunës së Graçanicës: kk.rks-gov.net/gracanice/sr/

**V**

1. Në përputhje me Rregulloren për kriteret, standardet dhe procedurat e financimit publik për OJQ-të, Komuna e Graçanicës do ta themelojë Komisionin vlerësues për hapjen dhe regjistrimin e aplikacioneve si dhe verifikimin e kushteve të përcaktuara të thirrjes publike.
2. Komisioni vlerësues do të bëjë vlerësimin e përmbajtjes së aplikacioneve të projekteve të pranuara që kanë përmbushur me sukses kushtet formale për të qenë pjesë e konkurrimit.
3. Anëtarët e Komisionit vlerësues do të punojë në përputhje me procedurën e përcaktuar në Udhëzimet për aplikuesit dhe rregullat e parapara me Rregulloren MF-nr.04/2017 për financimin publik të OJQ-ve.

**VI**

1. Pasi të merret vendimi mbi aplikuesit, projektet e të cilëve i plotësojnë kushtet për financim, udhëheqësi i institucionit merr vendim për ndarjen e mjeteve për financimin e projekteve/programeve të OJQ-ve.
2. Komuna e Graçanicës do të njoftojë përfituesin për kohën e nënshkrimit të kontratës.
3. Përgjegjës për zbatimin e këtij vendimi janë drejtoritë kompetente të Komunës së Graçanicës.

**VII**

Ky vendim hyn në fuqi ditën e marrjes së tij nga kryetarja e komunës.

(v.v.) **Kryetarja e komunës:**

\_\_\_\_\_\_\_\_\_\_\_\_\_\_\_\_

Prof.dr Ljiljana Šubarić

**Vendimi i dorëzohet:**

* Kabinetit të kryetares së komunës;
* Drejtorisë së Buxhetit dhe Financave;
* Drejtorisë së Administratës së Përgjithshme;
* Arkivit.