

**KOMUNA E GRAÇANICËS**

*Graçanicë, 11.06.2025*

**Thirrje publike për ofrimin e mbështetjes financiare publike për financimin e projekteve/programeve të OJQ-ve në fushën e zhvillimit ekonomik - mbështetjen e “start-up” ndërmarrjeve dhe ndërmarrjeve të vogla dhe zvogëlimin e papunësisë**

1. Komuna e Graçanicës fton të gjitha organizatat joqeveritare (OJQ) që të aplikojnë për mbështetjen financiare për zbatimin e projekteve që kanë për qëllim të ofrojnë mbështetje për ekonominë përmes inicimit të “start-up” ndërmarrjeve dhe ndihmën për ndërmarrjet e vogla ekzistuese nga territori i Komunës së Graçanicës, si dhe ta zvogëlojë shkallën e papunësisë përmes organizimit të programit të praktikës profesionale.

**2.** OJQ-të në përputhje me këtë Thirrje publike mund të aplikojnë me projekte/programe për aktivitetet e mëposhtme:

* Aktivitetet për mbështetjen e ekonomisë:
* Mbështetje për inicimin e “start-up” ndërmarrjeve dhe ndihmë për ndërmarrjet e vogla ekzistuese me qëllim të ruajtjes së vetëqëndrueshmërisë.
* Organizimi i trajnimeve për shkrimin e projekteve, përgatitjen e planeve të biznesit, regjistrimin e ndërmarrjeve dhe aktivitetet përcjellëse për punë të pavarur.
* Zgjerimi i aktiviteteve me qëllim të punësimit të stafit shtesë, trajnime dhe edukimi për përmirësimin e personave tashmë të punësuar dhe pajisjen e hapësirave të punës me pajisje.
* Programi i praktikës profesionale me qëllim të zvogëlimit të papunësisë.

**3.** OJQ-ja mund të paraqesë vetëm një projekt, me të cilin do të përfshijë dhe promovojë aktivitete të parapara me pikën 2 të kësaj Thirrje publike.

**4.** Vlera e përgjithshme e planifikuar e Thirrjes publike është 70.000 (shtatëdhjetë mijë) euro.

Shuma minimale e mbështetjes financiare që mund të alokohet për çdo projekt individual është 10.000 (dhjetë mijë) euro, ndërsa shuma maksimale për një projekt është 70.000 (shtatëdhjetë mijë) euro.

**5**. Afati i fundit për dorëzimin e propozimit është 15 ditë pune nga dita e publikimit të Thirrjes publike, përkatësisht dita e fillimit është 12.06.2025, ndërsa dita e fundit për dorëzimin e propozimit është 02.07.2025.

**6.** Të drejten në aplikim e kanë OJQ-të të cilat janë të regjistruara në regjistrin e organizatave joqeveritare të Republikës së Kosovës, me seli në territorin e Komunës së Graçanicës dhe që veprojnë dhe janë të regjistruara së paku tre vit para datës së publikimit të Thirrjes publike. OJQ-ja që dorëzon aplikacionin duhet të paraqesë dëshmi se nëse ka qenë përfituese e mjeteve financiare nga Komuna e Graçanicës, se e ka arsyetuar atë duke paraqitur një raport financiar.

Para nënshkrimit të kontratës, OJQ-ja duhet të sigurojë prova që personi përgjegjës në OJQ-në/ menaxheri i projektit nuk janë nën hetime për vepra penale, si dhe prova që OJQ-ja i ka zgjidhur të gjitha çështjet e pazgjidhura lidhur me pagesën e kontributeve dhe taksave të papaguara.

**7**. Propozimet do të dorëzohen vetëm në kuadër të formularit të paraparë, të cilin së bashku me Udhëzimet për aplikantët, janë në dispozicion në faqen e internetit të *Komunës së Graçanicës- kk.rks-gov.net/gracanice.* Dokumentet e kompletuara duhet të dërgohen me postë ose personalisht, në adresën e mëposhtme: *Komuna e Graçanicës, rruga “Car Lazar” pn 10500 Graçanicë.*

Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, resurset, koha dhe mënyra e parashtrimit të ankesave, trajtimi i dokumenteve dhe kalendarin tregues i zbatimit të thirrjes janë të detajuara në Udhëzimin për aplikuesit.

Do të konsiderohen vetëm propozimet që janë paraqitur brenda afatit për paraqitjen e aplikacioneve dhe në formë të përcaktuar me Thirrjen publike.

**8.** Të gjitha pyetjet në lidhje me Thirrjen publike mund të sqarohen vetëm në mënyrë elektronike, duke dërguar e-mail në adresën: opstinagracanica@gmail.com

(v.v.) **Kryetarja e komunës:**

\_\_\_\_\_\_\_\_\_\_\_\_\_\_\_\_

Prof.dr Ljiljana Šubarić

**Vendimi i dorëzohet:**

* Kabinetit të kryetares së komunës;
* Drejtorisë së Buxhetit dhe Financave;
* Drejtorisë së Administratës së Përgjithshme;
* Arkivit.